ג'וזף בואקאי

ג'וזף ניומה בואקאי (באנגלית: Joseph Boakai; נולד ב-30 בנובמבר 1944) הוא פוליטיקאי ליברי והנשיא הנבחר של ליבריה.<ref></ref> שימש בתפקיד סגן נשיא ליבריה ה-29 מ-2006 עד 2018, תחת הנשיאה אלן ג'ונסון-סירליף. לפני כן כיהן כשר החקלאות בין השנים 1983–1985. בוקאי התמודד לנשיאות ב-2017, אולם הפסיד בבחירות לג'ורג' ואה. ב-2023 הוא התמודד בשנית בבחירות לנשיאות , וניצח את הנשיא המכהן, ג'ורג' ואה.

== חיים אישיים ==
ג'וזף בואקאי נולד בכפר וורסונגה בנפת פויה, מחוז לופה, ב-30 בנובמבר 1944, והוא משתייך לקבוצה האתנית קיסי .<ref name="Apart"></ref> הוא נשוי לקרטומו בואקאי ולהם ארבעה ילדים. בואקאי הוא בפטיסט ודיאקון בכנסייה הבפטיסטית.<ref></ref>

=== השכלה ===
בואקאי למד בבית ספר יסודי ותיכון בסיירה לאון, ליבריה, בהמשך סיים את לימודיו בקולג' מערב אפריקה. בשנת 1972 הוא סיים לימודי בוגר במנהל עסקים מטעם אוניברסיטת ליבריה <ref></ref> והשתלם באוניברסיטת המדינה של קנזס.

== קריירה ציבורית ופרטית ==
בואקאי, פעיל בפרויקטים פילנתרופיים, הוא פיקח ומימן באופן אישי, סלילת כביש באזור הכפרי באורך 11.2 קילומטרים ליד ורסונגה כפר הולדתו שבמחוז לופה, ליבריה. הוא היה פעיל בפדרציה של הנוער הליברי<ref></ref> (FLY) והנוער הדני לבניית בית ספר עבור 150 תלמידים ומרפאה לקהילה שמנתה 10 כפרים. הוא היה פעיל בארגון ובגיוס כספים לחשמול כפרים במחוז לופה, שבצפון ליבריה.<ref name="Designs"></ref>

לפני שכיהן כסגן נשיא, בואקאי היה יועץ ראשי למדיניות חקלאית, במשרד החקלאות.<ref></ref> הוא סקר והעריך את הצעת המהפכה הירוקה בליבריה משנת 1986 והבנק העולמי של FAO<ref></ref> במסמך סקירת המגזר החקלאי משנת 1986. בנוסף, הוא העריך את תוכנית AMSCO, שהייתה תוכנית ההכשרה החקלאית במימון קהילת אמסטרדם לפרויקטים, באוגנדה ב-1994 ובטנזניה ב-1996.

הוא הבעלים של התאגיד, LUSU Resource Corporation ובעלים משותף של חברת AGROMACHINES ליבריה.<ref></ref>

בואקאי כיהן במועצות מנהלים רבות, הוא היה יו"ר Liberia Finance and Trust Corporation, יו"ר מועצת המנהלים של Star Radio, חבר מייסד של LOIC, חבר במועצת המנהלים של הסמינר התאולוגי הבפטיסטי בליבריה, חבר מייסד של Bethesda Christian Mission, מארגן ומייסד של האוניברסיטה האפיסקופלית המתודיסטית של אפריקה, מארגנן ומייסד של האוניברסיטה המתודיסטית CWA,<ref></ref> שגריר ליבריה ב-YMCA, נשיא LUSU Resource Corporation ונשיא לשעבר של מועדון רוטרי מונרוביה. כסגן נשיא, הוא היה נשיא הסנאט הליברי וניהל את ישיבות המליאה שלו. הוא גם ביצע תפקידי פיקוח על מספר מוסדות וסוכנויות, כולל חברת ההגרלות הלאומיות של ליבריה (LOTTO) המקביל למפעל הפיס הישראלי, איגוד השיווק של ליבריה (LMA), הסוכנות הליברית להעצמה קהילתית (LACE), והוועדה הלאומית לפירוק מנשק (NCDDRR). בין השנים 1973–1982 בואקאי היה מנהל תאגיד השיווק של ליבריה (LPMC).<ref name="Biography"></ref> בין השנים 1983–1985 הוא כיהן כשר החקלאות, תחת הנשיא סמואל דו.<ref name="usaid"></ref> בעודו שר החקלאות, בואקאי עמד בראש האגודה לפיתוח האורז במערב אפריקה שחברות בה 15 מדינות. בשנת 1992, הוא היה המנהל של חברת Liberia Petroleum Refinery Company (LPRC). בהמשך, הוא היה יועץ לבנק העולמי בוושינגטון ובמקביל הוא הקים חברה העוסקת בציוד חקלאי וייעוץ. הוא כיהן כיו"ר מועצת המנהלים של Liberia Wood Management Corporation ושל חברת Liberia Petroleum Refining Company.<ref name="Biography" /><ref name="usaid" />

== בחירות לנשיאות ==
בואקאי הודיע על כוונתו להתמודד לנשיאות ליבריה, בבחירות לנשיאות שתוכננו ל-10 באוקטובר 2017.<ref name="veconomist"></ref> במהלך הסיבוב הראשון של הבחירות בשנת 2017, אף אחד מהמועמדים שהתמודדו לא הצליח להשיג 51% מהקולות כדי להפוך לנשיא הבא של המדינה. הנשיאה אלן ג'ונסון-סירליף הצהירה במספר הזדמנויות שהיא תומכת בסגן הנשיא שלה.<ref></ref><ref></ref> לאחר הסיבוב הראשון, היא אמרה בגלוי שהיא לא תומכת באף אחד משני המועמדים שהגיעו לסיבוב השני. ב-21 בדצמבר 2017 היא נראתה עם אחד המועמדים ג'ורג' ואה בטקס לפריצת דרך המובילה לכפר של יריבו, סגן הנשיא ג'וזף בואקאי. התנהלות זו התקבלה בצורה קשה על ידי כמה מחברי מפלגת האחדות הליברית השלטת, שראו את פעולתה של הנשיאה כמסע לעזרת ואה. לאחר שהתמונות הציפו את הרשתות החברתיות, הנשיאה סירליף הבהירה באותו יום: "אמרתי לאיחוד האפריקאי שאני לא תומכת בסנאטור ואה ולא בסגן הנשיא בואקאי, אף על פי שזו זכותי לתמוך בשניהם בשלב ההתמודדות".

כאשר נשאל בואקאי אם הוא הוזמן או לא לטקס, הוא אמר שהוא מעולם לא הוזמן על ידי הנשיאה להשתתף בטקס לפריצת הדרך המובילה לביתו במחוז לופה. כאשר סגן הנשיא הופיע בתוכנית Coasta Show, הוא אמר שאחת הסיבות שבגללן הנשיאה אינה רוצה לתמוך בו משום שהיא הייתה מתואמת עם היו"ר ווילמוט פיי והסנאטור ורני ג'י שרמן . בואקאי הובס על ידי שחקן הכדורגל לשעבר, ג'ורג' מ. ואה, בבחירות לנשיאות ב-2017,<ref></ref> מאידך הנשיא ואה ביקר ביקור נימוסין במחוז של בואקאי, מחוז לופה.<ref name="liberianobserver.com"></ref>

בואקאי ניצח את הנשיא המכהן ג'ורג' ואה בסיבוב השני של הבחירות לנשיאות 2023, שנערכו ב-14 בנובמבר 2023 והוא הוכרז כנשיא ב-18 נובמבר 2023.<ref name="president"></ref> השבעתו לנשיאות תתקיים בחודש ינואר 2024.<ref></ref>

== קישורים חיצוניים ==

* 
* 
* [https://joeboakai2023.com/about/ מי הוא ג'וזף בוקאי] 
* [https://joeboakai2023.com/ ג'וזף בוקאי נבחר לנשיאות ליבריה 2023] 
* 
* 

== הערות שוליים ==

קטגוריה:נשיאי ליבריה
קטגוריה:פוליטיקאים ליברים
קטגוריה:נשיאות
קטגוריה:עובדי הבנק העולמי
קטגוריה:שרי חקלאות
קטגוריה:ילידי 1944